CELEX: 31994R1866
Language: sk
Date: 1994-07-27 00:00:00
Title: Nariadenie Rady (ES) č. 1866/94 z 27. júla 1994, ktorým sa mení a dopĺňa nariadenie (EHS) č 1766/92 o spoločnej organizácii trhu s obilninami

Dôležité právne oznámenie

|

31994R1866

Úradný vestník L 197 , 30/07/1994 S. 0001 - 0002 Fínske špeciálne vydanie: Kapitola 13 Zväzok 26 S. 0196  Švédske špeciálne vydanie: Kapitola 13 Zväzok 26 S. 0196 

		Nariadenie Rady (ES) č. 1866/94z 27. júla 1994,ktorým sa mení a dopĺňa nariadenie (EHS) č 1766/92 o spoločnej organizácii trhu s obilninamiRADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej články 42 a 43,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže nariadenie Rady (EHS) č. 1766/92 [4] stanovuje systém kompenzačných platieb pestovateľom zemiakov určených na výrobu škrobu; keďže — vzhľadom na riadenie výroby škrobu — poskytovanie takýchto kompenzačných platieb by malo byť podmienené predložením zmluvy o pestovaní;keďže nariadenie (EHS) č. 1766/92 taktiež stanovuje prispôsobovacie opatrenia v súlade so situáciou na svetových trhoch, pokiaľ sa jedná o poplatky a náhrady stanovené vopred; keďže s cieľom uľahčiť vykonávanie takýchto opatrení a v záujme zdravého riadenia by sa mali zmierniť ustanovenia, ktorými sa riadi určovanie prémií a opravných čiastok vyplývajúcich z týchto opatrení;keďže navyše, keď bolo prijaté nariadenie (EHS) č. 1766/92, slad bol presunutý zo skupiny výrobkov uvedených v článku 1 (1) d) do skupiny výrobkov uvedených v c) tohto odseku; keďže príloha A k vyššie uvedenému nariadeniu by mala byť príslušne zmenená a doplnená,PRIJALA TOTO NARIADENIE:Článok 1Nariadenie (EHS) č. 1766/92 sa týmto mení a dopĺňa nasledovne:1. V článku 8 sa k odseku 2 pridáva nasledovný pododsek:"Bez toho, aby tým boli dotknuté ustanovenia prvého pododseku, kompenzačná platba sa vyplatí, iba pokiaľ ide o množstvo zemiakov, na ktoré sa vzťahuje zmluva medzi pestovateľom zemiakov a výrobcom škrobu."2. V článku 12 (2) sa posledná veta nahrádza nasledovnou vetou:"V takomto prípade sa k poplatku pripočíta prémia."3. V článku 13 (4) sa druhý pododsek nahrádza nasledovným:"Môže sa stanoviť opravná čiastka. Uplatní sa na náhrady stanovené vopred. Opravná čiastka sa stanoví v súlade s postupom uvedeným v článku 23. V prípade potreby však Komisia môže opravné čiastky zmeniť."4. V prílohe A sa KN kód 1107 (slad, pražený alebo nepražený) vypúšťa.Článok 2Toto nariadenie nadobúda účinnosť 1. augusta 1994.Toto nariadenie sa uplatní od 1. augusta 1994. Článok 1, bod 4 sa však uplatní s účinnosťou od 1. júla 1993.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 27. júla 1994Za RadupredsedaTh. Waigel[1] Ú. v. ES C 83, 19.3.1994, s. 1.[2] Ú. v. ES C 128, 9.5.1994.[3] Ú. v. ES C 148, 30.5.1994, s. 49.[4] Ú. v. ES L 181, 1.7.1992, s. 21. Nariadenie bolo zmenené a doplnené nariadením komisie (EHS) č. 2193/93 (Ú. v. ES L 196, 5.8.1993, s. 22).--------------------------------------------------